CELEX: 62013CB0024
Language: lt
Date: 2014-01-16 00:00:00
Title: Byla C-24/13: 2014 m. sausio 16 d. Teisingumo Teismo (devintoji kolegija) nutartis byloje ( Fővárosi közigazgatási és munkaügyi bíróság (Vengrija) prašymas priimti prejudicinį sprendimą) Dél-Zempléni Nektár Leader Nonprofit kft. prieš Vidékfejlesztési miniszter (Žemės ūkis — Reglamentas (EB) Nr. 1698/2005 — EŽŪFKP — Su vietos veiklos grupių teisine forma susiję reikalavimai — Minėtų reikalavimų pakeitimai — Valstybių narių kompetencija — Ribos)

14.4.2014   
            
            
               LT
            
            
               Europos Sąjungos oficialusis leidinys
            
            
               C 112/17
            
         2014 m. sausio 16 d. Teisingumo Teismo (devintoji kolegija) nutartis byloje (Fővárosi közigazgatási és munkaügyi bíróság (Vengrija) prašymas priimti prejudicinį sprendimą) Dél-Zempléni Nektár Leader Nonprofit kft. prieš Vidékfejlesztési miniszter
   
   (Byla C-24/13) (1)
   
   ((Žemės ūkis - Reglamentas (EB) Nr. 1698/2005 - EŽŪFKP - Su vietos veiklos grupių teisine forma susiję reikalavimai - Minėtų reikalavimų pakeitimai - Valstybių narių kompetencija - Ribos))
   2014/C 112/20
   Proceso kalba: vengrų
   
      Prašymą priimti prejudicinį sprendimą pateikęs teismas
   
   Fővárosi közigazgatási és munkaügyi bíróság
   
      Šalys
   
   
      Pareiškėja: Dél-Zempléni Nektár Leader Nonprofit kft.
   
   
      Atsakovas: Vidékfejlesztési miniszter
   
   
      Dalykas
   
   Prašymas priimti prejudicinį sprendimą – Fővárosi Közigazgatási és Munkaügyi Bíróság – 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL L 368, p. 15), ir 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL L 277, p. 1) 62 straipsnio aiškinimas – Kaip Leader vietos veiklos grupė pripažinta ne pelno siekianti bendrovė, įsteigta siekiant gauti žemės ūkio paramą – Vietos veiklos grupės statuso atšaukimas remiantis tuo, kad toks statusas pripažintinas tik asociacijoms
   
      Rezoliucinė dalis
   
   
               1.
            
            
               2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai nuostatas, ypač jo 61 ir 62 straipsnius, reikia aiškinti taip, kad jomis nereikalaujama ir iš esmės nedraudžiama priimti nacionalinių nuostatų, pagal kurias vietos veiklos grupės, atitinkančios visas šio reglamento 62 straipsnio 1 dalyje išvardytas sąlygas, gali veikti tik būdamos tam tikros teisinės formos. Tačiau prašymą priimti prejudicinį sprendimą pateikęs teismas turi įsitikinti, kad tokiais teisės aktais, atsižvelgus į visus reikšmingus jų aspektus, nepažeidžiamas tiesioginis minėto reglamento taikymas ir sukonkretinamas šiuo reglamentu valstybėms narėms suteiktos diskrecijos įgyvendinimas, neviršijant jo nuostatomis apibrėžtų ribų. Be to, jis turi įsitikinti, kad šiuose nacionalinės teisės aktuose laikomasi Europos Sąjungos pagrindinių teisių chartijos nuostatų ir bendrųjų Sąjungos teisės principų.
            
         
               2.
            
            
               Sąjungos teisė iš esmės nedraudžia galimybės tokius nacionalinės teisės aktus, pagal kuriuos vietos veiklos grupės gali veikti tik būdamos tam tikros teisinės formos, pasibaigus vienų metų pereinamajam laikotarpiui taikyti vietos veiklos grupėms, kurios pagal anksčiau galiojusius teisės aktus buvo teisėtai įsteigtos kitokios teisinės formos, nesvarbu, kad paramos programos vykdomos ir jų programavimo laikotarpis tęsiasi. Tačiau tai galioja tik tuomet, jeigu (ir tai turi įvertinti prašymą priimti prejudicinį sprendimą pateikęs teismas), atsižvelgus visų pirma į minėtų vėlesnių nacionalinės teisės aktų ypatumus ir konkretų jų poveikį, naujų teisės aktų taikymu tokioms vietos veiklos grupėms sukonkretinamas Reglamentu Nr. 1698/2005 valstybėms narėms suteiktos diskrecijos įgyvendinimas, neviršijant jo nuostatomis apibrėžtų ribų, ir jie taikomi laikantis Europos Sąjungos pagrindinių teisių chartijos nuostatų ir bendrųjų Sąjungos teisės principų.
            
         
      (1)  OL C 156, 2013 6 1.